उनके इसी समर्पण को देख हम ने कह दिया ़ ़ ़इस उम्र में ़ ़ ़अभी हमारी बात पूरी भी नहीं हुई थी कि माधुरी पूछ बैठीं। किस उम्र में? मेरी उम्र क्या है? अगर हीरो इस उम्र में एक्शन करें और वे कर भी रहे हैं तो कोई सवाल या आश्चर्य नहीं करता। मैं कर रही हूं तो यह सवाल क्यों? इसलिए न कि मैं औरत हूं। दर्शकों और आम नागरिकों के ऐसे सवालों की के पीछे पुरुष मानसिकता झलकती है। जमाना बदल गया है। समाज के सभी क्षेत्रों में महिलाएं पुरुषों के समकक्ष योगदान कर रही हैं। अब ऐसे सवाल नहीं किए जाने चाहिए। फिल्मों के सेट पर ही देख लें। इस फिल्म के प्रोडक्शन की निगरानी एक लडक़ी कर रही है। दूसरे विभागों को भी लड़कियां संभाल रही हैं। माधुरी यह भी नहीं मानतीं कि उनके करिअर में कोई गैप आया है। उन्होंने कहा, आप देखें तो मैं लगातार काम कर रही हूं। बीच में शादी और बच्चों की वजह से थोड़ी छुट्टी ली थी। मेरी समकालीन अभिनेत्रियां यहां रहते हुए जितना काम कर पा रही हैं। मैं अमेरिका से आकर उतना ही काम कर रही हूं। और जब तय किया कि अब फिल्मों पर अधिक ध्यान देना है तो सपरिवार भारत आ गई।